[[1]](#footnote-1)\*9. melléklet a 45/2017. (XII.14.) önkormányzati rendelethez

|  |  |  |  |
| --- | --- | --- | --- |
|  | **A** | **B** | **C** |
| **1.** | Városrendezési körzet | A városrendezési körzeten belül szabályozással érintett terület | Sajátos előírások |
| **2.** | 21. számú vrk. | A Balmazújvárosi út, 19382/4 hrsz-ú út, 19373/22 és 19373/35 hrsz-ú védelmi rendeltetésű erdőterület, 19373/15 és 19373/8 hrsz-ú út által határolt területe | 1. Balmazújvárosi út felőli déli telektömb hátsókerti kerítésének kialakítása egységes megjelenésű (anyaghasználat, magasság, szín) lehet. 2. Az épületek tömegképzését, utcafronti homlokzatát, illetve az utcafronti kerítést egységes településképi arculattal kell megtervezni legalább négy, egymás melletti fő rendeltetéssel. 3. A klímaberendezések helyét a közterületről nem látható helyen előre ki kell alakítani, vagy egységes – az épület részeként – komponált takarásban kell megvalósítani. |
| **3.** | 71. számú vrk. | Debrecen-Józsa 71. számú városrendezési körzet Szentgyörgyfalvi út (27990) – Bocskai István út (27905/3) – Tócó csatorna – 27986/17 hrsz-ú, 27987/2 hrsz-ú terület – 27986/21 hrsz-ú út által határolt területe | 1. Lakófunkciót befogadó épületrész kialakítására vonatkozó előírások: 2. A lakófunkciójú épületrész maximális szintszáma pince + földszint + tetőtér vagy 1 emelet lehet. 3. A lakófunkciójú épületrészt utcára merőleges tetőgerinccel, oromzatos kialakítással, 25° ± 1°-os tetőhajlásszöggel lehet kialakítani. 4. A lakófunkciójú épületrész homlokzat-magassága minimum 5,0 m, maximum 7,0 m lehet, melyet építménymagasság számítással igazolni kell. 5. A zártsorú beépítés miatt túlnyúló ereszkialakítás nem tervezhető. 6. A tetőhéjalásra cserép, sík eternit kiselemes pala, korcolt fémlemez használható. 7. A lakófunkciójú épületrészen tetőfelépítmény csak a kapuáthajtó – gépkocsitároló tetején létesített terasz megközelítésére építhető. 8. Kapuáthajtó – gépkocsitároló épületrész kiala-kítására vonatkozó előírások: 9. A kapuáthajtó – gépkocsitároló épületrész utcai homlokzati határfalának távolsága a lakófunkciójú épületrész utcai homlokzati határvonalától minimum 0,5 m, maximum 2,5 m lehet. 10. A kapuáthajtó – gépkocsitároló épületrész maximális szintszáma pince + földszint lehet. 11. A kapuáthajtó – gépkocsitároló épületrész tetőformája lapostető (járható terasz, zöldtető kialakítású) vagy alacsony hajlású tető (legfeljebb 5° hajlású, félnyeregtető kialakítású, a hátsókert irányába lejtő) lehet. 12. A félnyeregtető kialakítás esetén a tetőhéjalásra korcolt fémlemez használható. 13. A melléképület kialakítására vonatkozó előírások: 14. A melléképület maximális szintszáma pince + földszint lehet. 15. A melléképület tetőformája az udvar felé lejtő félnyeregtető kialakítású legyen, melynek tetőhajlásszöge 5° – 25° közötti lehet. 16. A tetőhéjalásra cserép, sík eternit kiselemes pala, korcolt fémlemez használható. 17. A tetőhéjalásra használt anyag egyezzen meg a lakófunkciójú épületrész fedésének anyagával és színével. Amennyiben alacsony hajlásszögű fedés kerül a melléképületre, akkor korcolt fémlemezfedés alkalmazandó. |

1. \* módosította DMJV 15/2018. (V. 31.) önkormányzati rendelet 1.§-a. Hatályos 2018. június 15-től. [↑](#footnote-ref-1)